google/wiki40b huggingface dataset:
Vannfluer

Utseende

Vannfluer er små, 2-3,5 mm lange, mørke fluer. Kroppen har lange børster hos noen grupper, eller bare kort hårkledning hos andre.
Hodet er middels stort med middels store, runde fasettøyne. I pannen sitter det tre punktøyne (ocelli). Antennene varierer i form og størrelse, men antennebørsten (arista) er alltid fjærgrenet. De fleste artene har en påfallende stor, halvsirkelformet munnåpning på undersiden av hodet.
Vingene er forholdsvis små med få, men tydelige årer, og ofte flekkete.
Beina er slanke hos de fleste artene men noen har frambeina omdannet til griperedskaper som de bruker til å fange byttedyr.
Larvene er maggot-lignende uten tydelig hodekapsel.

Levevis

Vannfluene har tilpasset seg en lang rekke forskjellige habitater i og ved vann. Mange arter lever i mudrete vannkanter ved ferskvann, men noen tåler høye saltkonsentrasjoner og finnes ved saltsumper, tidevanns-dammer og saltsjøer, der de kan bli svært tallrike.
De fleste larvene lever av å filtrere mikroorganismer (bakterier, alger og gjærsopp) fra vannet men andre lever av råtnende plantemateriale, og noen minerer inne i vannplanter, for eksempel nøkkeroser. Andre lever i kadaver eller er rovdyr som spiser fjærmygglarver og andre smådyr. En gruppe lever også som parasitter i eggkokonger av edderkopper.
De voksne fluene i de fleste gruppene spiser alger men det er også noen som er åtseletere og en gruppe som er aktive rovdyr som fanger forskjellige små insekter. Mange kan ta forskjellige slags føde.
Frente Amplio (Costa Rica)

Frente Amplio (spansk for «brei front») er et sosialdemokratisk politisk parti i Costa Rica. Det blei grunnlagt 16. oktober 2004. Det definerer seg som progressivt, sosialistisk, «grønt», rettferdig, menneskerettighetsvennlig, og demokratisk. Ved valget i 2006 fikk det 1,1 prosent av stemmene og vant ett sete i parlamentet. I 2010 beholdt det det ene setet. Ved valget i 2014 fikk partiet hele ni seter i parlamentet. Partiets presidentkandidat i 2014 var José María Villalta, som fikk 17,14 prosent av stemmene.
Allotopus

Utseende

Store (hannene gjerne 60-70 millimeter lange), avlange, gyllent fargede hjortebiller. Hannens kjever er forstørrede, ganske lange og smale, rette med fint sagtakket innerside, spissen litt oppoverkrummet. Pronotum har seks mer eller mindre tydelige, mørke flekker. Fargen skiller denne slekten fra de fleste andre hjortebiller. Et annet særtrekk er at de har uvanlig tynt panser og dermed virker mykere enn andre medlemmer i familien.

Levevis

Larvene utvikler seg i råtne trestammer.

Utbredelse

Slekten er utbredt i Sørøst-Asia fra Burma i vest til Java og Borneo i øst.
Vilnjansk

Vilnjansk (ukrainsk Вільнянськ) er en by i Zaporizjzjia oblast i Ukraina. Byen har omkring 16 000 innbyggere (2011).
Finger

En finger er et av de bevegelige lemmene som sitter ytterst på hånden hos mennesker og visse andre arter, som aper. Fingrene brukes blant annet til å føle med og til å gripe med. Ytterst på fingrene sitter neglene. De skal beskytte fingrene som er veldig følsomme. Det er tre ledd i en finger. 
Mennesker er utstyrt med tomler, som er plassert slik at de kan bøyes i en annen retning enn resten av fingrene. Dette gir bedre gripemuligheter og dermed bedre evne til å påvirke og håndtere gjenstander.

Fingeravtrykk

Fingeravtrykk er  avtrykk av hudlinjene, papillarlinjene, på innsiden av fingrene. Papillarlinjene finnes hos menneskene og apene på hele innsida av hendene og på undersida av føttene. De danner mønstre med detaljer som er forskjellige hos alle mennesker (også eneggede tvillinger), og samme detaljkombinasjoner finnes heller ikke på to forskjellige fingrer hos samme individ.
Victor Moses

Landslaget

Han ble tatt ut i Nigerias tropp til VM i fotball 2018 i Russland.
15. august 2018 ga han seg på landslaget.
S

S er den nittende bokstaven i det latinske alfabetet.

Lang ſ og rund s

Fram til rundt 1400-tallet ble den lille bokstaven s skrevet som «lang s», altså tegnet ſ (som ser ut som en f uten tverrstrek, Unicode 017F). Den slyngende S-formen, kalt «rund s»,  ble bare brukt til store bokstaver. Ved boktrykkerkunstens inntog begynte noen trykkere å bruke den moderne, runde formen av s i slutten av ord og i slutten av ledd i sammensatte ord. 
Senere ble den moderne formen brukt overalt, og spredte seg til manuskripter også. 
Som hovedregel i tysk brukes rund s fremst og bakerst i ord, mens lang s brukes overalt ellers. Det finnes imidlertid flere unntak. Dobbel s ble på norsk satt som sſ, unntatt i slutten av ord, hvor det ble skrevet som ſs. Denne bokstavkombinasjonen dannet ligaturen ß som fremdeles er i bruk i tysk skriftspråk.
Lang ſ gikk ut av bruk i antikva omtrent år 1800, etter at skriftdesignere som franskmannen François-Ambroise Didot begynte å lage «moderne» skrifter uten lang ſ, og forleggere som den britiske John Bell begynte å gi ut bøker med bare rund s. Lang ſ har ikke gått ut av bruk i fraktur, men fraktur har stort sett gått ut av bruk – i Norge i begynnelsen av 1900-tallet. Aftenpoſten, som ble grunnlagt i 1860, skiftet ut brødskriften fra fraktur-skrift til antikva i påsken 1912, men beholdt fraktur med lang s i avishodet.
Blåtur

En blåtur er en tradisjon med opphav i uttrykket å dra på tur (ut) «i det blå».
Der blåturer arrangeres er det gjerne et populært tiltak. Det er først og fremst bedrifter, lag og foreninger som benytter  seg av blåturer, som helst arrangeres i månedene mai-juni eller som et alternativ til julebord. 
En blåtur er en overraskelsestur ut i det ukjente. Deltakerne skal ikke ha kjennskap til bestemmelsesstedet og opplegget rundt turen, som gjerne tilrettelegges av en arrangementskomité. Det eneste deltakerne trenger å vite er om de kan gå lett kledd, eller om de må ta med seg varmt tøy til årets blåtur. Blåturer innbefatter vanligvis ikke overnatting.
En blåtur kan arrangeres akkurat slik man selv måtte ønske det. Ofte starter blåturer med en kort buss- eller båtreise. Likeledes hender det at andre former for transportmidler blir leid inn, eksempelvis kanoer eller noe annet, for den videre ferden. Mange steder det populært med blåturer på havet, og på Vestlandet, der været ofte er ustabilt, har båtene som arrangerer blåtur gjerne store telt stående på dekk, slik at «aktivitetene» kan foregå ute «i det blå».
Valentin Kozmitsj Ivanov

Landslaget

Han deltok i flere internasjonale turneringer for Sovjetunionen. Han ble europamester i fotball i 1960.
The Johanssons

The Johanssons er en dansk musikkgruppe. I 2008 var de med i MGP DK, Danmarks svar på Melodi Grand Prix Junior. Der vant de, og kom da videre til MGP Nordic. Der møtte de The BlackSheeps, The Battery, Jonna og Footboys. The Johanssons kom på andreplass i finalen, mens The BlackSheeps vant MGP Nordic 2008.
Blåstjert

Utbredelse

Arten finnes i: Bhutan, Kina, Estland, Finland, Hongkong, India, Japan, Kasakhstan, Nord-Korea, Sør-Korea, Laos, Mongolia, Myanmar, Nepal, Pakistan, Russland, Republikken Kina,  Thailand og Vietnam.
Qatada ibn al-Nu'man

Qatada ibn al-Nu'man (قتدة بن النعمان) var en av sahabaene til Profeten Muhammad en Ansar. Han hadde et barnebarn kalt Asim ibn Umar ibn Qatada ibn al-Nu`man al-Ansari's (d. 120 eller 129).
Vikingan Fotballklubb

Vikingan Fotballklubb er en tidligere fotballklubb fra Indre Fosen i Trøndelag. Klubben var et samarbeidsprosjekt mellom Leksvik og Vanvik for seniorlag på herresiden. Vikingan spilte i 3. divisjon i to sesonger. 1994-sesongen endte med 7.-plass, mens 1995-sesongen endte med 11.-plass og nedrykk. Prosjektet var imidlertid kortvarig, og klubben ble lagt ned 14. april 1998.
Tidligere Sandefjord-spiller Jørn Ove Rønning har spilt for Vikingan.
Junior-NM i friidrett 2016

Junior-NM i friidrett 2016 ble arrangert fra 5. til 7. august 2016, i Brandbu. Arrangør var Brandbu IF Friidrett.
Evaniidae

Utseende

Små til middelsstore, vanligvis mørke snylteveps. De hører til gruppen Evanioidea som kjennetegnes ved at bakkroppen (gaster) er festet høyt oppe på propodeum (som egentlig er første bakkroppsledd, men ser ut som en del av thorax). Antennene er lange og trådformede. Forkroppen (thorax) er noe flattrykt fra sidene og virker svært stor på grunn av den lille bakkroppen. Bakkroppen (gaster) er påfallende liten og oval, festet med en tynn stilk (et smalt andre bakkroppsledd) nær overkanten av propodeum. Bakbeina er lange og kraftige.

Levevis

De er parasitoider, som utvikler seg på ulike insekter og til slutt dreper disse før de forpupper seg. 
Evaniidenes larver er parasitter på kakerlakker, der de utvikler seg i vertenes eggkapsler (ootheca).
Arten Evania appendigaster, som angriper eggkapslene til store, innendørs-levende kakerlakker, kommer trolig opprinnelig fra Sørøst-Asia eller Afrika, men er i dag spredt over det meste av verden med sine verter. Den er forholdsvis stor (6 – 7 mm) og svart.
Miguel de Cervantes

Bakgrunn

Cervantes' fødeby Alcalá de Henares var en liten universitetsby nær Madrid. Han var det fjerde av åtte barn av Leonor de Cortinas og Rodrigo de Cervantes. Faren var en fattig lege som flyttet rundt med sin familie i Spania, og sønnen kunne derfor ikke få annet enn sporadisk skolegang. Lite er kjent om Cervantes' første tyve leveår, men han antas å ha gått på skole i Valladolid og Sevilla. 1567-68 var han registrert som elev i den spanske humanisten Juan Lopez de Hoyoz' skole i Madrid.

Karriere

Cervantes' førte et svært eventyrlig liv. I 1569 reiste han til Roma, muligens på flukt fra det spanske rettsvesen, og der fikk han tjeneste hos italiensk adelsmann.
Året derpå gikk han inn i det spanske militæret. Han var soldat i krigen mot Tyrkia, blant annet under slaget ved Lepanto. Han kjempet modig og fikk tre skuddsår under slaget, to i brystkassen og ett i venstre arm. Han kunne ikke lengre bruke venstrearmen etter slaget, men så uansett tilbake på slaget som en stolt periode. Cervantes mente at han hadde tatt del i et enormt viktig slag, som ifølge ham var med på å endre og sterkt påvirke historien i Europa. Etter et lite sykehusopphold etter slaget ved Lepanto mente han at han var klar til å kjempe igjen, og fortsatte livet sitt som soldat. Fra 1572-1575 deltok han blant annet i ekspedisjoner til øya Korfu og øya Navarino, og ble vitne til et par av tyrkernes seirer i Tunis og La Goulette. I september 1575 ble Cervantes' skip beskutt og han ble i tillegg tatt til fange av pirater under en reise fra Napoli til Barcelona. Under dette angrepet ble en stor del av mannskapet samt kapteinen drept, mens de overlevende ble fraktet tilbake til Alger. Etter fire fluktforsøk og fem år ble han kjøpt fri av sine foreldre og Trinitanerne (en katolsk munkeorden) og reiste tilbake til Madrid. Der var han tjenestemann og fikk dårlig betalt. Han skrev ved siden av arbeidet, men de første bøkene hans ble ikke særlig populære. Hans første store litterære verk kom ut i 1585, og var La Galatea.

Don Quijote

Hans roman Don Quijote er av noen blitt hyllet som tidenes beste bok, som la grunnlaget for moderne vestlig litteratur. Den kom i to deler; den første i 1605 og den neste i 1615. Romanene handler om den fattige lavadelsmannen Alonso Quijano som leser ridderromaner. Han blander fantasi og virkelighet, tror han at han er ridderen Don Quijote av La Mancha, ridderen av den bedrøvelige skikkelse. Sammen med sin venn, bonden Sancho Panza reiser han ut på eventyr. Med Alonso Quijano på hest og Sancho Panza på et esel drar de avgårde på eventyr, hvor de blant annet har store slag med det Don Quijote tror er kjemper. Disse kjempene er egentlig vindmøller, og dette er en episode som de fleste mennesker idag har hørt om. Denne episoden er opphavet til uttrykket slåss mot vindmøller, som betyr å kjempe mot oppdiktede fiender.
Intonasjonsenhet

En intonasjonsenhet er en ytring med en enhetlig intonasjonskontur sentrert rundt en eller to stavelser som bærer hovedtrykk. Intonasjonsenheter er gjerne adskilt med korte pauser.
Intonasjonsenheter kan late til å ha mye felles med setninger, men setninger er en skriftspråklig oppfinnelse, ikke en konvensjon for muntlig snakk. Det kan gjerne gå flere intonasjonsenheter på én setning, noe som lett vil åpenbare seg gjennom transkripsjon av snakk.
Wernigerode

Geografi

Byen ligger ca. 250 moh. ved nordøstranden av fjellområdet Harz og ved foten av nordtysklands høyeste fjell Brocken. Wernigerode ligger til Bundesstrasse 6 og Bundesstrasse 244 og langs jernbanelinjen Halberstadt–Vienenburg, som forbinder Halle (Saale) og Hannover.

Historie

Det finnes ingen sikre kilder til å avgjøre tidspunktet for den første bosetting på stedet. Den siste stavelsen i byens navn kommer av (zu) roden som betyr å rydde (land), og dermed forteller at urskogen måtte ryddes for å gi plass til byen.
Stedet nevnes skriftlig første gang i 1121 i forbindelse med grev Adalbert zu Haimar. Grevene kalte seg senere zu Wernigerode. Byrettigheter ble tildelt Wernigerode i 1229 og 775-års jubileet til minne om dette ble feiret i 2004.
Etter at grevene av Wernigerode døde ut i mannlig linje i 1429 ble Wernigerode sete for grevene zu Stolberg som regjerte over området helt til 1714. Da måtte slekten avgi makten til Brandenburg-Preussen. Under den tyske bondekrigen i 1525 ble flere klostre i egnen plyndret og delvis ødelagt, bl.a. klosteret Himmelpforten i det som nå er bydelen Hasserode. Plyndringer og ødeleggelser gjennom brann under tredveårskrigen påførte befolkningen i området store lidelser.
Mellom 1807 og 1813 var Wernigerode en del av det Napoleons kongerike Westfalen, før byen ble innlemmet i den prøyssiske landkretsen Osterwieck i den prøyssiske provinsen Sachsen. Men grev Henrich zu Stolberg-Wernigerode fikk 1825 igjennom at Wernigerode skulle være sete for en egen landkrets innenfor regjeringsdistriktet Magdeburg.
Fra andre del av det 19. århundre opplevde Wernigerode økende turisme og i tillegg en sterk industrialisering med produksjon av maskiner og verktøy, elektromotorer, farmasøytiske produkter, sjokolade, skrivevarer og byggstoffer. Bydelen Hasserode har gitt navn til et av Tysklands større bryggerier, Hasseröder.

Severdigheter

Sentrum av byen består for en stor del av bindingsverkshus. Slottet i nygotisk stil som troner over byen er et av Wernigerodes vartegn. Det vakre rådhuset er fra 1490-årene. Den smalsporete Harzer Schmalspurbahn som går gjennom Harz, starter i Wernigerode.
Nascio

Utbredelse

Slekten er utbredt i Australia.
Nea Kydonia

Oldtidshistorie

I den moderne byen Chania, som ligger nært kommunen, fantes oldtidsbyen Kydonia. Den moderne byen er bygget på ruiner av denne.  Kydonia var en mektig kretenisisk by i perioden 600 til 200 f.Kr.
Brugdebreen

Brugdebreen er en isbre i Fimbulheimen i Dronning Maud Land. Den dekker østsiden av fjellryggen Brugda i Gjelsvikfjella.
Området ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under Maudheimekspedisjonen og den norske antarktisekspedisjonen 1956–60.
Breen ble navngitt av Norsk Polarinstitutt i 2007.
Ostemodning

Ostemodning er en prosess der ulike biokjemiske forandringer finner sted i osten. Når osten er fersk er ostemassen gummiaktiv og nokså smakløs, osten må derfor modnes for at hver enkelt ostetype skal utvikle sin typiske konsistens, tekstur og lukt og smak. De biokjemiske endringene har betydning for hvordan den ferdig modnede osten blir og påvirker smak, tekstur og aroma i modningsprosessen. Hvor lang tid en ost skal modne avhenger av hvilken type ost som skal bli laget. I motsetning til en Mozzarellaost som er ferdig modnet 24 timer etter ysting og en Fetaost som er ferdig modnet etter 3-4 uker, trenger faste og halvfaste oster flere måneder for å modne.  
Hovedreaksjoner involvert i ostemodning er glykolyse, proteolyse, lipolyse og sitratnedbrytning (Fox et al., 2001), der naturlige enzymer i melka som plasmin og lipoprotein lipase (viktig i råmelksoster), enzymer fra osteløpen, og bakterier fra syrekulturen og deres enzymer deltar. 
Modningsprosessen fører til dannelse av svært mange forskjellige smakskomponenter som videre karakteriserer ulike typer ost som for eksempel Jarlsberg, Gouda, Emmentaler, Brie eller Cheddar.
Med rett til å kapre

Bakgrunn

I 1807 gikk Norge fra gullalder til hungersnød nærmest over natten. Med napoleonskrigen forsvant både inntektsgrunnlaget og tilgangen på mat. Da ble nordmenn sjørøvere. Langs kysten utrustet tusenvis av desperate menn småbåter med kanoner. De dro ut for å kapre - med kongens tillatelse. Hundrevis av skip ble kapret av de norske sjørøverne. De var en overhengende trussel mot handelsruten mellom Østersjøen og Vest-Europa - helt frem til 1814.
Sjørøveraktiviteten nådde sitt høydepunkt under napoleonskrigen, 1807-1814. Ekstreme kuldeperioder ødela avlingene på Sørlandet. Samtidig sørget engelsk blokade for at de ikke fikk korn fra Danmark. Nøden var stor og mange livnærte seg på barkebrød og beinmelsuppe. Fattigdommen var altomfattende og sinnet mot fienden England eksplosivt. Da ga kongen sin tillatelse til at skip på vei til og fra fienden kunne kapres. Sjørøverne ble nå kalt kapere. De fikk lisens for kapringsvirksomhet mot å forplikte seg til å få fangsten sin offentlig godkjent av en priserett.
Let's Get to It

Informasjon

Albumet ble godt mottatt av musikkritikere, og det ble beskrevet som et bedre produkt enn hennes forrige album. Albumet plasserte seg på Top 20-listene i Australia og Storbritannia. Let's Get to It ble innspilt i løpet av sommeren 1991, og ble Minogues siste studioalbum for PWL. Albumet ble sertifisert til gullplate i Storbritannia og Australia for salg av 100 000 eksemplarer i Storbritannia og 35 000 eksemplarer i Australia.
Tomasz Jodłowiec

Landslaget

11. oktober 2008 fikk han sin første landskamp for Polen mot Tsjekkia.
Han ble tatt ut i Polens EM-tropp til EM i Frankrike 2016.
Valentin Bakfark

Liv og virke

Bakfark fikk undervisning ved hoffet til den senere ungarske kongen Johann Zápolya.  
Seinere bodde han i Italia og deretter ved det franske hoff. Fra 1549 til 1566 var han hoffluttenist hos den polske kongen og storfyrste av Litauen, Sigismund II August i Vilnius. Av ukjente grunner måtte flykte i all hast. Han slo seg først ned som hoffluttenist hos keiseren i Wien, men vendte i 1568 tilbake til sitt hjemsted i Transilvania. Etter et kort opphold reiste han til Padova, der han døde i en pestepidemi 15. august 1576. 
Alle Bakfarks manuskripter ble brent. Han kan ha gjort det selv av overbevisning om at ingen andre kunne spille verkene med samme virtuositet som han selv, men mer trolig er at alle eiendelene ble brent etter hans død, slik skikken var for pestofre. 
Bakfark skrev sannsynligvis en stor mengde musikk, men lite ble publisert, antakelig fordi musikken var svært vanskelig å spille. Samlingene hans inneholdt noen bevarte bearbeidelser av madrigaler, chansons, motetter og danser. Bevart er også noen av hans egne komposisjoner: ti fantasier og en passamezzo. Alt er blant tidens beste når det gjelder instrumental teknikk og raffinert polyfoni.
Den siebenburgske forfatteren og presten Egon Hajek skrev en roman om Bakfark.
Våganavisa

Våganavisa er en ukeavis som utgis i Vågan i Nordland. Avisa kom ut første gang 1. november 2006.
Eies av Remedia AS. Daglig leder er Anders Kristoffersen og ansvarlig redaktør er Mari Rokkan. Avisen ble i 2009 kåret til Årets lokalavis av foreningen Landslaget for lokalaviser, LLA.
Hällevik

Hällevik er et tettsted i Sölvesborg kommune i Blekinge län i Sverige. I 2010 hadde tettstedet 813 innbyggere.
Reguladetri

Reguladetri (fra Regula de tribus, latin «regel om tre (forhold)») eller treregelen er en regneregel i elementær aritmetikk. Regelen har også blitt kalt den gylne regel, proporsjonsregelen og kjøpmannsnøkkelen. Regelen var kjent i India allerede på 600-tallet etter Kristus.
Når fire størrelser er parvis proporsjonale og tre av størrelsene er kjent brukes reguladetri til å finne den fjerde ukjente størrelsen.
Pearl van der Wissel

Klubb

Pearl van der Wissel spilte i hjemlandet for klubbene Amsterdam og Hellas. Etter at bakspilleren i 2002 vant det nederlandske mesterskapet med Hellas, skiftet hun til den danske klubben 
GOG. Med GOG vant hun i 2005 den danske cupen.
Etter syv år hos GOG skiftet hun til den franske klubben Toulon Saint-Cyr Var, hvor hun i 2010 vant det nasjonale mesterskapet. Etter bare én sesong flyttet hun videre til den tyske Bundesligaklubben Thüringer.

Landslag

Med det nederlandske landslaget oppnådde hun en femteplass i Håndball-VM 2005 i Russland og ble uttatt på mesterskapets all-starlag.
Hun hadde før Håndball-EM 2010 spilt 178 landskamper og scoret 476 mål.
Spore (dyr)

Spore er en spiss dolkelignende klo som vokser ut andre steder enn ytterst på tærne hos dyr. For eksempel har mange hønsefugler en kileformet spore på innsiden av mellomfoten, som tjener som et angreps og forsvarsvåpen. Nebbdyr (voksne hanner) har en giftspore, gjemt i pelsen på hvert bakben, som arten bruker som et forsvarsvåpen. Også tamhunden kan ha sporer, både på bakbeina og frambeina. Disse kalles gjerne «ulveklør», men de har ikke lenger noen funksjon og blir ofte amputert. De kan imidlertid være en relikvie fra de tiden våre første rovpattedyr klatret rundt i trærne. Avkommet til hoatzinen (en fugl) får funksjonelle vingesporer som de kan klatre i trær med, men senere taper de sporene. Maskevipa taper derimot ikke sporene, som er godt synlige når arten flyr, men disse er neppe særlig funksjonelle og heller ikke dolkelignende. Man finner også en type sporer hos noen slangearter, spesielt store kvelerslanger. Dette er rester etter fortidens ekstremiteter.
Neominois

Utseende

Middelsstore (vingespenn 38-56 millimeter), spinkle og smalvingede, brune sommerfugler. Oversiden er brun med et hakkete, gulaktig tverrbånd, på forvingen er dette brutt opp i lang-ovale flekker og omfatter to små øyeflekker.

Levevis

Artene lever på kortgress-prærie og andre gresskledte områder, gjerne i fjellskråninger. Larvene utvikler seg på gras.

Utbredelse

Slekten er utbredt i Nord-Amerika, fra det nordlige Mexico til det sørlige Canada.
Raffaellino del Garbo

Raffaello Capponi (født omkring 1466 i Firenze, død i 1524 samme sted), bedre kjent som Raffaellino del Garbo, var en italiensk maler som fikk navnet Garbo etter gaten hvor hans verksted lå.
Han var lærling til Filippino Lippi og bisto ham ved utføringen av freskomalerier i Santa Maria sopra Minerva i Roma (ca. 1493). Dessuten ble han også påvirket av Domenico Ghirlandaio. Han utførte et stort freskomaleri og alterbilder i Santa Maria Maddalena dei Pazzi i Firenze, nå bevart i museene i Firenze, Paris og Berlin.
Pseudepaphra

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten er kjent fra Filippinene.
Ghuridene

Ghuridene eller ghoridene (Shansabānī) var et persisk og muslimsk dynasti i Kush, mest sannsynlig i Øst-Iran av tajik opprinnelse. Ghuridene kom fra Šansabānī-familien. Ghuridenes overherredømme var basert i regionen Ghor (nå en provins i Afghanistan), og strekker seg over et enormt område som inkluderer hele Afghanistan, deler av det moderne Iran og Sør-Asia, dvs. India og Pakistan.